
Par Ogres novada pašvaldības nekustamā īpašuma "Jaunglāznieki" pārņemšanu valsts īpašumā
· 1. Saskaņā ar Publiskas personas mantas atsavināšanas likuma 42. panta otro daļu un 43. pantu un Meža likuma 4. panta otro daļu pārņemt bez atlīdzības valsts īpašumā un nodot Zemkopības ministrijas valdījumā Ogres novada pašvaldības īpašumā esošo nekustamo īpašumu "Jaunglāznieki" (nekustamā īpašuma kadastra Nr. 7488 006 0090) – zemes vienību (zemes vienības kadastra apzīmējums 7488 006 0084) 0,86 ha platībā – Suntažu pagastā, Ogres novadā (turpmāk – nekustamais īpašums).
· 2. Zemkopības ministrijai nekustamo īpašumu:
· 2.1. izmantot valsts meža apsaimniekošanas un aizsardzības funkcijas īstenošanai;
· 2.2. bez atlīdzības nodot Ogres novada pašvaldībai, ja tas vairs netiek izmantots šā rīkojuma 2.1. apakšpunktā minētās funkcijas īstenošanai.
· 3. Zemkopības ministrijai, nostiprinot zemesgrāmatā īpašuma tiesības uz nekustamo īpašumu:
· 3.1. norādīt, ka īpašuma tiesības nostiprinātas uz laiku, kamēr Zemkopības ministrija īsteno šā rīkojuma 2.1. apakšpunktā minēto funkciju;
· 3.2. ierakstīt atzīmi par aizliegumu atsavināt nekustamo īpašumu.

